אלעזר שטורם

אלעזר שטורם (יליד 1947) הוא איש תקשורת ומנחה טלוויזיה יוצא בשאלה ישראלי. מנחה ראשי בערוץ TOV אקטואליה יהודית, הקים את עמותת "שורשים" וכיהן כיו"ר עמותת "אמנות לעם".

== ביוגרפיה ==
אלעזר שטורם נולד למשפחה חרדית<ref name=":4" /><ref name=":1"></ref> בשנת 1947 בעיר בני ברק שבישראל<ref name=":1" />. אביו היה ממוצא מזרח אירופי<ref name=":4" /><ref></ref>, וסבו היה ניצול מחנה הריכוז דכאו<ref></ref>. עד כיתה ג' למד בתלמוד תורה "רבי עקיבא" בבני ברק, ולאחר מכן למד שנתיים בתלמוד תורה<ref name=":5" />, ובסופם חזר ל"רבי עקיבא"<ref name=":5"></ref>. כשהגיע לגיל 13 עבר ללמוד בישיבת קול תורה שבירושלים<ref name=":4"></ref><ref name=":5" />. באותה תקופה התקרב אביו לתנועת החסידות והפך לחסיד האדמו"ר מקרטשעניף<ref name=":5" />.

כשהיה בן 18, לאחר חמש שנים בישיבה, שידך האדמו"ר מקרטשניף את בת דודתו השנייה עם אלעזר שטורם<ref name=":4" /><ref name=":5" />. השניים התחתנו בחתונה חסידית, והתגרשו לאחר חצי שנה<ref name=":5" />. את שירותו הצבאי בצה"ל עשה שטורם בתור מורה חייל ביישובי הפריפריה, שם נחשף לראשונה ובאופן אינטנסיבי לעולם החילוני<ref name=":4" /><ref name=":5" />.

הוא שימש כמורה בבית ספר יסודי של החינוך העצמאי בראש העין ולאחר מלחמת ששת הימים עבר ללמד בבית ספר דתי בעיר טבריה<ref name=":4" /><ref name=":5" />. לאחר מכן עבר לשמש כמורה לתלמוד בבית ספר דתי בקריית שמונה<ref name=":5" />, משם עבר ללמד תלמוד בבית ספר חילוני עיוני בצפת<ref name=":4" /><ref name=":5" />.

בשנתיים שבהן שהה בצפת, הקים יחד עם הווטרינר המקומי את בית היין והגבינות הראשון בישראל<ref name=":4" />. לאחר שעזב את צפת עבר להתגורר בתל אביב תוך שהוא משמש מורה בבית ספר עירוני ה' בחיפה<ref name=":5" /><ref name=":4" />. לאחר מכן עבר לירושלים, שם הקים יחד עם הרב מנחם הכהן את מדרשת ספיר ללימודים יהודיים בעיר העתיקה של ירושלים. לאחר שש שנות עבודה משותפת, שטורם נאלץ לעזוב את המדרשה בעקבות סכסוך אישי עם מנחם הכהן<ref name=":4" /><ref name=":5" />.

לאחר עזיבתו החל לקדם את רעיון הקמת מכון ללימודים יהודיים, ובעידודו של מנהל המחלקה לחינוך מבוגרים במשרד החינוך, אברהם צביון, הקים שטורם בשנת 1979 את עמותת "שורשים" אשר הציעה למבוגרים ברחבי הארץ סדרות של הרצאות, סמינרים וימי עיון על יהדות<ref name=":4" /><ref name=":5" /><ref name=":1" /><ref name=":6"></ref>. לאחר שניהל את העמותה במשך 21 שנים הוא פרש ממנה על רקע חשדות בעניינים כספיים<ref name=":6" />.

לאחר שהתיידד עם מנכ"ל ערוץ 33 ורשות השידור הישראלית יוסף בראל הפך שטורם ללוביסט בכנסת ישראל על מנת לקדם את האינטרסים של ערוץ 33 ורשות השידור<ref name=":1" />. בנוסף, שטורם כיהן כמנכ"ל חברת מגה טי.וי<ref name=":1" />.

בשנת 1982 החל את עבודתו בעמותת "אמנות לעם"<ref name=":7"></ref> שמטרתה להביא פעילות תרבותית לפריפריה בישראל<ref name=":1" />. בשנת 1998 הוציא יחד עם יזהר הס, חברו לעמותת שורשים, את הספר "שאלות על אלוהים: דיאלוגים"<ref></ref>. בשנת 1999 מונה ליו"ר ההנהלה הציבורית של העמותה<ref name=":1" /> וב-2005 הפך ליו"ר העמותה<ref name=":1" /><ref name=":7" />. ביולי 2007 הודיעו שטורם ומנכ"ל העמותה, גדעון שירין, על התפטרותם, זאת בשל המצוקה התקציבית אליה נקלעה העמותה עקב עצירת העברת כספי תמיכה ממשרד התרבות והספורט<ref name=":7" />.

בשנת 2023 כיהן כאחראי התוכן של "עד הבית", פרויקט של החברה העירונית לתרבות ופנאי אשדוד, במסגרתה התאפשר לתושבי העיר לארח בביתם הפרטי מומחים בעלי שם להרצאות ומפגשים אישיים, ואמנים להופעות אינטימיות בחינם<ref></ref>.

=== בטלוויזיה ===
שטורם הנחה תוכניות טלוויזיה שונות, בהן "אכפת לי" בין השנים 1993-1994<ref></ref>, "שבת שלום"<ref></ref>, "הלילה החמישי", התוכניות "נקודות עימות" ו"החצר האחורית" בערוץ 33<ref name=":1" />, "הנאשם מת מזמן" בערוץ 1<ref name=":1" /><ref></ref><ref></ref>, "הרב והפרופסור" בערוץ אורות<ref></ref> ומנחה תוכניות אקטואליות ובעקר ביטחוניות בערוץ TOV אקטואליה יהודית<ref></ref>. בשנת 2004 שימש כיועץ לפרקי המסורת והדת של כאן 11<ref></ref>. ביטוי ליושרה מקצועית של שטורם הופיע באחד הראיונות שקיים בתחילתה של מלחמת חרבות ברזל, ביקש מהמרואיין להסביר את המציאות כהווייתה, שכן "בתקשורת אנו מתפרנסים מקטסטרופות".

== חיים אישיים ==
לשטורם ארבעה אחים<ref name=":6" />. לאחר שהתגרש מאשתו ששודכה לו<ref name=":5" /><ref name=":6" />, התחתן פעמיים בחתונה חילונית, מהם יש לו בן - איתמר ובת - נועם<ref name=":6" />. בתו נועם נולדה בשנת 1979<ref></ref>. מאז היותו בן 18 ניתק את הקשר עם אביו, אך עבר לגור עם אמו זמן קצר לפני שנפטרה מסרטן<ref name=":6" />.

== דעותיו ==
לאחר שיצא בשאלה הכריז שטורם כי הוא איננו יהודי, משום שלטענתו, יהדות היא דת, ולכן אם הוא אינו דתי הוא גם איננו יהודי<ref name=":5" /><ref name=":0"></ref>. הוא הצהיר כי מה שבסופו של דבר השאיר אותו ביהדות היו עיסוקיו המקצועיים בתחומי היהדות<ref name=":0" />. הוא מחשיב עצמו ציוני<ref name=":5" /> והושפע מהוגה הדעות ישעיהו ליבוביץ והתבטא עליו בתור "מורי ורבי"<ref name=":2"></ref><ref></ref>. הוא טען כי העולם היהודי שלו לא יכול לסבול את הפוסטמודרניזם, בו אין הבדל מובחן בין טוב ורע<ref name=":3"></ref>.

=== יחסו ליהדות החרדית ===
על פי שטורם, הבסיס של התעסקות היהדות החרדית ביהדות היא העובדה שיש להם מונופול על היהדות. הוא אמר כי היהדות איננה שלהם וכי יש להפקיע אותה מידיהם<ref name=":4" />. הוא הרבה לבקר גם את ההנהגה החרדית:

=== יחסו לתנועת החסידות ===
למרות שאביו הפך לחסיד, שטורם אמר כי מאז ומעולם ראה עצמו כ"מתנגד", וציין כי לא אהב את העובדה שבני אדם זקוקים למתווך בכל מה שקשור בהוויה הדתית שלהם<ref name=":4" />. הוא אף התבטא כי "החסידות הפכה להיות הקתוליות בהתגלמותה, אדם אחד עובד עבור אחר"<ref name=":5" />.

הוא טען כי לחצרות החסידות בימינו כמעט אין קשר לחסידות המקורית וכי אין בהם כל התגלות טוב למעט חסידות חב"ד, בה לטענתו קיימת דאגה אמיתית לקיומו של העם היהודי. הוא ציין כי "ללמוד את , שלומד את רש"י - זו בשבילי הייתה התגלות"<ref name=":3" />. שטורם כתב כי למרות הפער העמוק בין שניהם, בין ליבוביץ' ומנחם מנדל שניאורסון שררה קירבה עיונית רבה<ref name=":2" />.

=== דעותיו הפוליטיות ===
ב-2006 הביע תמיכה באהוד אולמרט, בזכות הפרגמטיזם שלו. כמו כן טען כי לדעתו נעשה לשר אריה דרעי עוול במשפטו<ref name=":6" />.

== קישורים חיצוניים ==

* 

== הערות שוליים ==

קטגוריה:מנחים ישראלים
קטגוריה:יוצאים בשאלה
קטגוריה:מורים בישראל
קטגוריה:שדלנים ישראלים
קטגוריה:שדלנים יהודים
קטגוריה:ישראלים שנולדו ב-1947